Η **Αγορίτσα Ζωή "Ζέτα" Μακρυπούλια** (Αθήνα, 31 Ιουλίου 1978) είναι Ελληνίδα ηθοποιός και παρουσιάστρια.

Καριέρα
-------

### Τηλεόραση

Έκανε τα πρώτα της τηλεοπτικά βήματα σε ηλικία μόλις 13 ετών, συμμετέχοντας σε διαφημίσεις, ενώ αργότερα, σε ηλικία 14 ετών, εμφανίστηκε στο show «Ciao ANT1» που παρουσίαζε η Ρούλα Κορομηλά. Ένα χρόνο αργότερα, έκανε μια σύντομη εμφάνιση στην σειρά «Οι δικηγόροι της Αθήνας» και τη σεζόν 1995-1996 είχε βασικό ρόλο στην σειρά του Νίκου Μαστοράκη, «Χωρισμένοι με παιδιά».

Τη σεζόν 1997-1998 παρουσίασε την μουσική ψυχαγωγική εκπομπή «MAD Zone» στο ομώνυμο κανάλι και τη σεζόν 2000-2001 είχε πρωταγωνιστικό ρόλο στη σειρά «Το μπέρδεμα». Έπειτα, έκανε και ένα πέρασμα από την σειρά «Αέρινες σιωπές» και ακολούθησαν δύο πρωταγωνιστικοί ρόλοι, στις σειρές «Miss Νταίζη» (2002-2003) και «Solo καριέρα» (2004-2005). Επίσης, το 2005 συμμετείχε σε δύο αυτοτελή επεισόδια της σειράς Safe Sex.

Από το 2005 μέχρι το 2007 συνεργάστηκε με τον Γιώργο Καπουτζίδη για την σειρά Στο Παρά 5. Παράλληλα, έπαιξε στην σειρά Επτά Θανάσιμες Πεθερές ενώ πρωταγωνίστησε και στην σειρά της ΝΕΤ «Mόνο εσύ» με τον Θοδωρή Αθερίδη. Την ίδια χρονιά (2006) παρουσίασε μαζί με τον Γιώργο Καπουτζίδη τον Ελληνικό Τελικό της Eurovision αλλά και τα Μουσικά Βραβεία Κύπρου.

Τη σεζόν 2007-2008 έπαιξε στη σειρά εποχής «Γιούγκερμαν» και παράλληλα παρουσίασε την εκπομπή «Baby Dance». Την επόμενη σεζόν πρωταγωνίστησε στην σειρά «Το κλειδί του παραδείσου» και τη χρονιά 2009-2010 έπαιξε στη σειρά «4». Το 2010 συμμετείχε στην σειρά «Ο πόλεμος των άστρων», στο επεισόδιο Δίδυμος-Σκορπιός μαζί με τον Θοδωρή Αθερίδη.

Για τρεις σεζόν, από το 2010 μέχρι το 2013, παρουσίαζε το χορευτικό show του ΑΝΤ1, Dancing with the Stars. Το 2014 παρουσίασε το show του MEGA, «Just the 2 Of Us» και το 2015 παρουσίασε τα "Βραβεία Madame Figaro - Γυναίκες της Χρονιάς" που προβλήθηκαν από το Epsilon TV καθώς και από το κανάλι Sigma TV της Κύπρου.

Το 2016, επέστρεψε στον ΑΝΤ1 και την ίδια σεζόν (2016-2017) πρωταγωνίστησε στη σειρά «Στο καλό γλυκιά μου συμπεθέρα». Μετά το πρόωρο τέλος της σειράς, ανέλαβε τη παρουσίαση του τηλεπαιχνιδιού «Ρουκ Ζουκ» στο ίδιο κανάλι, το οποίο, λόγω της μεγάλης επιτυχίας του, ανανεώθηκε για άλλες δύο σεζόν και συνεχίζεται ακόμα. Στις αρχές του 2018, ξεκίνησε να παρουσιάζει το βραδινό show "Sunday Live" μαζί με τον Νίκο Μουτσινά αλλά διεκόπη σύντομα λόγω τηλεθέασης. Τη σεζόν 2019-2020 παρουσίασε το ελληνικό μουσικό σόου "The Final Four".

### Θέατρο-Κινηματογράφος

Στο θέατρο έκανε την πρώτη της εμφάνιση το 2004 στην παράσταση "Σεσουάρ για δολοφόνους" όπου ο Γιώργος Καπουτζίδης με τον οποίο συμπρωταγωνιστούσε της έκανε την πρόταση να συμμετέχει στο Στο Παρά 5. Στην εν λόγω παράσταση έμεινε για δύο σεζόν, ενώ το 2006 πρωταγωνίστησε στην παράσταση "Σ' αγαπώ, σε λατρεύω, χωρίζουμε". Το καλοκαίρι του 2007 ενσάρκωσε το ρόλο της καλόγριας στην παράσταση "Μήδεια", η οποία έκανε περιοδεία ανά την Ελλάδα.

Τη σεζόν 2007-2008, έπαιξε μαζί με τους Αργύρη Αγγέλου και Γιώργο Καπουτζίδη στην παράσταση "Το όνειρο της διπλανής πόρτας", ενώ την επόμενη χρονιά, συμπρωταγωνίστησε στο πλευρό του Τάσου Χαλκιά και της Ράνιας Σχίζα στην παράσταση «Κουζίνες» στο Θέατρο Ήβη. Επίσης, το 2008 πρωταγωνίστησε στη ρομαντική κωμωδία «Μόλις Χώρισα» σε σκηνοθεσία και σενάριο Βασίλη Μυριανθόπουλου. Τη σεζόν 2009-2010 εμφανίστηκε στο Μέγαρο Μουσικής Αθηνών και την παράσταση «Ένα παιδί μετράει τ' άστρα» του Γιώργου Βούκανου ενώ την επόμενη (2010-11) μαζί με τον Θοδωρή Αθερίδη πρωταγωνίστησαν στην «Τυφλοσούρτη» στο Μικρό Παλλάς. Επίσης, το 2009 πρωταγωνίστησε στην κωμική ταινία «Σούλα Έλα Ξανά» σε σκηνοθεσία Βασίλη Μυριανθόπουλου και σενάριο του Βασίλη Μυριανθόπουλου σε συνεργασία με την Όλγα Μιχαλοπούλου και τον Γιάννη Μπότση.

Τη σεζόν 2012-2013, έπαιξε στην παράσταση «Τα Βαφτίσια» με την οποία έκανε και περιοδεία (καλοκαίρι 2013). Τη σεζόν 2013-2014, πρωταγωνίστησε στην παράσταση «Sugar: Μερικοί Το Προτιμούν Καυτό» στο Θέατρο Παλλάς και τη σεζόν 2014-2015, στην παράσταση «Ήρθες και θα μείνεις» στο Θέατρο Ιλίσια-Βολανάκης. Το 2016, η παράσταση ανέβηκε και στο Θέατρο Αριστοτέλειον στη Θεσσαλονίκη.

Τη σεζόν 2017-2018 έπαιξε στην παράσταση «Ιδιωτικές Ζωές» στο Θέατρο Γκλόρια ενώ τη σεζόν 2018-2019 πρωταγωνίστησε στην παράσταση «Γιούγκερμαν» στο Θέατρο Πορεία. Το καλοκαίρι του 2019 περιόδευσε με την παράσταση «Δον Ζουάν».

Φιλμογραφία
-----------

### Τηλεόραση

| Έτος | Τίτλος Προγράμματος | Κανάλι | Ρόλος | Σημειώσεις |
| --- | --- | --- | --- | --- |
| 1991-1992 | ΕΤ2 ώρες μαζί | ΕΤ2 | Η Ίδια | Συμπαρουσιάστρια |
| 1992-1994 | Ciao ANT1 | ANT1 | Συμπαρουσιάστρια |
| 1993-1994 | Magazino | ΕΤ1 | Παρουσιάστρια |
| 1994 | Οι δικηγόροι της Αθήνας | STAR | Ισμήνη Δρακάκη | Επεισόδιο: "Ο βιασμός και το είδωλό του" |
| 1995-1996 | Χωρισμένοι με παιδιά | ΑΝΤ1 |  | Πρωταγωνιστικός Ρόλος |
| 1997-1998 | Mad Zone | MAD TV | Η Ίδια | Παρουσιάστρια |
| 2000-2001 | Το Μπέρδεμα | STAR | Αννούλα | Πρωταγωνιστικός Ρόλος |
| 2001-2002 | Αέρινες Σιωπές | MEGA | Βάνα | Βασικό Καστ |
| 2002 | Νιρβάνα | ALPHA |  | 5 επεισόδια |
| 2002-2003 | Μiss Νταίζη | ALPHA | Βάσια | Πρωταγωνιστικός Ρόλος |
| 2004-2005 | Solo καριέρα | ΑΝΤ1 | Φυλιώ | Πρωταγωνιστικός Ρόλος |
| 2005 | Safe Sex TV Stories | MEGA | Κλερ | Επεισόδιο: "Βρέξει, χιονίσει..." |
| 2005-2007 | Στο Παρά Πέντε | MEGA | Aμαλία Αντωνοπούλου | Πρωταγωνιστικός Ρόλος |
| 2006 | Feel the fun | ΝΕΤ | Η Ίδια | Παρουσιάστρια |
| Επτά Θανάσιμες Πεθερές | MEGA | Αλεξία | Επεισόδιο: "Η Θεσσαλονικιά Πεθερά" |
| Safe Sex TV Stories | MEGA | Ελένη | Επεισόδιο: "Το Κελί 33" |
| Ελληνικός Τελικός της Eurovision 2006 | ΝΕΤ | Η Ίδια | Παρουσιάστρια |
| 2006-2007 | Μόνο Εσύ | ΝΕΤ | Μάντια | Πρωταγωνιστικός Ρόλος |
| 2007-2008 | Γιούγκερμαν | ΑΝΤ1 | Νταϊάνα Σκλαβογιάννη | Πρωταγωνιστικός Ρόλος |
| 2008 | Baby Dance | ALPHA | Η Ίδια | Παρουσιάστρια |
| 2008-2009 | Το κλειδί του παραδείσου | ANT1 | Σοφία Αντωνοπούλου | Πρωταγωνιστικός Ρόλος |
| 2009-2010 | 4 | MEGA | Βίκυ | 7 επεισόδια |
| 2010 | Ο πόλεμος των άστρων | ΑΝΤ1 | Ρενάτα | Επεισόδιο: "Σκορπιός με δίδυμο" |
| 2010-2013 | Dancing with the stars | ANT1 | Η Ίδια | Παρουσιάστρια |
| 2014 | Just the 2 Of Us | MEGA | Παρουσιάστρια |
| 2014-2015 | Βραβεία Madame Figaro - Γυναίκες της Χρονιάς | SIGMA | Ειδική Εκπομπή | Παρουσιάστρια |
| 2016-2017 | Στο καλό γλυκιά μου συμπεθέρα | ΑΝΤ1 | Σοφία Γιοβάνη | Πρωταγωνιστικός Ρόλος |
| 2017 | Your Face Sounds Familiar | ANT1 | Η Ίδια | Guest Κριτής | Live 4 |
| 2017-ακόμη | Ρουκ Ζουκ | ΑΝΤ1 | Παρουσιάστρια |
| 2018 | Sunday Live | ANT1 | Παρουσιάστρια |
| 2019 | Βραβεία Madame Figaro - Γυναίκες της Χρονιάς | SIGMA |  Ειδική Εκπομπή | Παρουσιάστρια |
| The Final 4 | ANT1 | Παρουσιάστρια |

Προσωπική ζωή
-------------

Κατάγεται από το χωριό Ποταμούλα Αιτωλοακαρνανίας.

Από το 2000 έως το 2008, διατηρούσε σχέση με τον τραγουδιστή Αντώνη Ρέμο. Από το 2010 έως το 2021, διατηρούσε σχέση με τον Ελληνοκύπριο τραγουδιστή Μιχάλη Χατζηγιάννη.

Παραπομπές
----------

1. 1 2 3 4  www.iasmos.net/user\_cat.php?acatid=313&langid=45.
2. ↑  (Αγγλικά) *Discogs*. 2236039. Ανακτήθηκε στις 9  Οκτωβρίου 2017.
3. 1 2  (Αγγλικά) *Internet Movie Database*. www.imdb.com/name/nm1105795/. Ανακτήθηκε στις 6  Απριλίου 2022.
4. ↑  «Μόλις χώρισα». *filmfestival.gr*. .
5. ↑  Κουτσογιαννόπουλος, Θοδωρής (2009-03-19). «ΣΟΥΛΑ ΕΛΑ ΞΑΝΑ». *LiFO*. .

Εξωτερικοί Σύνδεσμοι
--------------------

* Η Αθήνα της Ζέτας Μακρυπούλια | Athens Voice